Sodba Sodišča (deseti senat) z dne 7. decembra 2023 (predlog za sprejetje predhodne odločbe Varhoven administrativen sad – Bolgarija) – Zamestnik izpalnitelen direktor na Darzhaven fond „Zemedelie“/IW
(Zadeva C-329/221, Zamestnik izpalnitelen direktor na Darzhaven fond „Zemedelie“ (Ekološko čebelarstvo))
(Predhodno odločanje – Kmetijstvo – Financiranje iz Evropskega kmetijskega sklada za razvoj podeželja (EKSRP) – Uredba (ES) št. 1305/2013 – Podpora za razvoj podeželja – Člen 29(3) – Ekološko kmetovanje – Finančna podpora za ekološko pridelavo med preusmeritvijo – Pojma ‚začetno obdobje‘ in ‚obdobje preusmeritve‘ – Uredba (ES) št. 889/2008 – Ekološko čebelarstvo – Minimalno obdobje preusmeritve – Člen 38(3) – Uredba (ES) št. 834/2007 – Člen 17 – Preusmeritev)
Jezik postopka: bolgarščina
Predložitveno sodišče
Varhoven administrativen sad
Stranki v postopku v glavni stvari
Tožeča stranka: Zamestnik izpalnitelen direktor na Darzhaven fond „Zemedelie“
Tožena stranka: IW
Izrek
Člen 29(3), drugi stavek, Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005
je treba razlagati tako, da
ne nasprotuje nacionalni določbi, ki možnost pridobitve finančne podpore za preusmeritev v ekološko čebelarstvo omejuje na minimalno obdobje preusmeritve iz člena 38(3) Uredbe Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora;
lahko na ta način države članice določijo maksimalno obdobje za dodelitev podpore za preusmeritev v ekološko kmetovanje tako, da ga uskladijo s specifičnim obdobjem preusmeritve, ki je v skladu s členom 17(1)(c) Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 opredeljeno s predpisi Evropske unije le glede na vrsto pridelave kulturnih rastlin ali vzreje živali;
se tako lahko države članice odločijo, da se za preusmeritev v ekološko kmetovanje lahko dodeli podpora za obdobje, krajše od obdobja od petih do sedmih let, ki je določeno v členu 29(3), prvi stavek, Uredbe št. 1305/2013.
____________
1 UL C 340, 5.9.2022.